Letter of Theon to Theon
Material: papyrus
Place: Oxyrhynchites
Categories: Brief (privat)
Theon an Theon
Anweisungen (Landwirtschaft)
Grüße
Namen
[Θ]έων Θέωνι τῶι 
φιλτάτωι χαίρειν. 
γεινώσκειν σε θέλω ὅτι 
τῇ ια γεγόναμεν εἰς 
Ἑρμοῦ πόλιν καὶ τὸ προσ
κύνημά σ[ο]υ ποιῶ παρʼ ο[ἷς] 
ἐπιξενοῦμαι θεοῖ[ς]. 
ἔπεμψά σοι διὰ τοῦ ...... 
τικοῦ βάδους κενοὺ[ς ].. 
καὶ τὸ ἡμικάδιον Ἐπιμά
χου. περὶ τῶν παρὰ σοὶ ἔργων 
μὴ ἀμέλει. πει[ρ]άσομαι δὲ κἀ
γὼ τάχιον ἐλθεῖν πρὸς ὑ
μᾶς. τὰ οἰνάρια κεινείσθω. 
συνεχῶς δὲ γείνου εἰς ἀ
γρὸν ἕνεκεν τῶν ὑδάτων. 
περὶ ὧν χρείαν ἔχει Ὁμόνοια 
δίδι αὐτῇ καὶ πρόσεχε αὐτῇ 
ὡς ἂν εἰ ἐμοῦ παρόντος. ἀσπά
ζεταί σε Εὐδαιμονὶς καὶ Γάις 
καὶ Ἀμμῶνις καὶ Ἡρωδίαινα 
καὶ Διογένης. μέμφεταί σε 
Διογένης περὶ τῆς κυρώσεως 
τῶν εἴκοσι  ἀρουρῶν. ἀσπάζου 
Ὁμόνοιαν καὶ Κύριλλαν καὶ 
τοὺς ἀδελφούς σου. 
ἐρρῶσθαί σε εὔχομαι 
εἰς μακροὺς αἰῶνας.
Θέωνι   π Θέωνος ἐπιτρό